b'\n_START_ARTICLE_\nReader\'s Digest\n_START_SECTION_\nKasaysayan\n_START_PARAGRAPH_\nNaisip ni DeWitt Wallace ang isan ideya para sa isang magasin na naglalaman ng pinagsamasamang mga artikul mula sa mga tanyag na magasin habang nagpapagaling sa mga sugat mula Unang Digmaang Pandaigdig. Nilimbag ni DeWitt at ng kanyang asawang tubong-Canada na si Lila Wallace (ipinanganak na Lila Bell Acheson) ang unang isyu noong 5 Pebrero 1922, na sinimulan nila sa kanilang sariling tahanan. Ito ay makukuha sa pamamagitan ng sula sa halagang 25\xc2\xa2 bawat sipi. Ang magazine ay unang naisama sa mga tindahan ng mga pahayagan noong 1929. Ang sirkulasyon nito ay nalampasan ang markang 1,000,000 sipi noong 1935. Ang ika-10 bilyong sipi nito sa E.U. na edisyon nito ay nailimbag noong 1994, at ang ika-1,000 isyu nito sa E.U. ay ang edisyon noong 2005. Noong tag-araw ng 2005, ang edisyon pang E.U. ay ginamit ang slogan na, "AMERIKA SA INYONG BULSA."\n_START_SECTION_\nMga uri ng mga artikulo\n_START_PARAGRAPH_\nAng Reader\'s Digest ay naglilimbag ng mga orihinal na mga artikulo, mga hango sa mga regular na aklat, mga artikulong kinuha sa ibang mga mapagkukuhaan, at mga pinapasang mga biro, anekdota at kasabihan. Sinasabi ng magasin na ito na ang kanilang adhikain ay para magpalaganap ng kaalaman, magpasaya at magpahanga. Ang mga artikulo sa Reader\'s Digest ay sumasakop sa malawak na uri ng mga paksa, mula sa popular na kultura at pangkasiyahan, politika at pamahalaan, kalusugan, ugnayang panlabas, kalakalan, edukasyon at katatawan. Ang mga artikulo ay sadyang maikli at siksik sa kaalaman. Ang karaniwang nilalaman ay kinabibilangan ng "Face to Face" o "Mukha sa Mukha", isang tampok na panayam mula sa isan sikat na artista o tanyag na tao, at "Kapangyarihan ng Salita ("Word Power"), isang pagsusulit ng talasalitaan.\n_START_SECTION_\nEditoryal\n_START_PARAGRAPH_\nAng modelong Reader\'s Digest ay naipakilala na sa maraming bansa sa buong daigdig. Iba\'t ibang mga edisyon ang sina-lokal na hindi nagpepresenta na ang magasin ay isang produktong Amerikano. Ang mga lokal na edisyon ng Reader\'s Digest ay pangkalahatang sumusubok na panatiling katulad ang karakter pang-Amerikano ng magasin._NEWLINE_Maliban sa mga iisang isyung paksa, ang mga isyu ay ay kahalintulad na istruktura. Halimbawa, may isang kuwentong paglalakbay, isang matagumpay na pangyayari sa isang buhay, isang panayam sa isang prominenteng artista, kasama rin ang mga ulat pangkalusugan, mga gawang pagsisiyasat, gawang katatawanan, at mga mahahabang tampok hango sa aklat._NEWLINE_Ang Digest ay may tatlong sonang pang-editoryal. Ang unahan ng aklat ay nagtatampok ng mga kolum at mga sangay na may mga malalimang pag-analisa o kaya naman ay mga personal na kuwento ng mga bayani, o ng iba pang mga tanyag. Ang katawan naman ng magasin ay naglalaman ng mga tampok na kuwento. Ang likurang bahagi naman ay naghahandog ng Pamumuhay RD (RD Living) ( isang maliit na magasin sa loob ng magasin). Ang lahat ng materyal ay orihinal, maliban lamang sa mga hango sa aklat.'